Prečišćeni tekst Uredbe o zaradama lica u službi u Vojsci Crne Gore obuhvata sljedeće propise:

1. Uredba o zaradama lica u službi u Vojsci Crne Gore ("Službeni list Crne Gore", br. 055/16 od 17.08.2016),

2. Uredba o izmjenama i dopunama Uredbe o zaradama lica u službi u Vojsci Crne Gore ("Službeni list Crne Gore", br. 048/18 od 12.07.2018),

3. Uredba o izmjenama i dopunama Uredbe o zaradama lica u službi u Vojsci Crne Gore ("Službeni list Crne Gore", br. 087/20 od 21.08.2020), u kojima je naznačen njihov dan stupanja na snagu.

UREDBA

O ZARADAMA LICA U SLUŽBI U VOJSCI CRNE GORE

("Službeni list Crne Gore", br. 055/16 od 17.08.2016, 048/18 od 12.07.2018, 087/20 od 21.08.2020)

I. OSNOVNE ODREDBE

Član 1

Ovom uredbom utvrđuje se zarada lica u službi u Vojsci Crne Gore (u daljem tekstu: Vojska).

Član 2

Izrazi koji se u ovoj uredbi koriste za fizička lica u muškom rodu, podrazumijevaju iste izraze u ženskom rodu.

II. ZARADA PROFESIONALNOG VOJNOG LICA

1. Osnovna zarada

Član 3

Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, osnovna zarada oficira, oficira po ugovoru, podoficira i podoficira po ugovoru utvrđuje se prema činu i položajnoj grupi, a za vojnike po ugovoru prema činu.

Ukoliko se profesionalna vojna lica iz stava 1 ovog člana nalaze na dužnosti ili vrše poslove pilota, letača ili člana ekipe za održavanje ili opsluživanje vojnog vazduhoplova, osnovna zarada utvrđuje se i prema dužnosti.

Član 4

Osnovna zarada profesionalnog vojnog lica prema činu izražava se u koeficijentima, i to:

|  |  |  |
| --- | --- | --- |
|  |  |  |
|  | Oficiri | |
|  | Čin | Koeficijent |
| 1. | general-pukovnik - admiral (OF9) | 12.00 |
| 2. | general-potpukovnik - viceadmiral (OF8) | 11.60 |
| 3. | general-major - kontraadmiral (OF7) | 11.00 |
| 4. | brigadni general - komodor (OF6) | 10.20 |
| 5. | pukovnik - kapetan bojnog broda (OF5) | 7.50 |
| 6. | potpukovnik - kapetan fregate (OF4) | 6.90 |
| 7. | major - kapetan korvete (OF3) | 6.30 |
| 8. | kapetan - poručnik bojnog broda (OF2) | 5.70 |
| 9. | poručnik - poručnik fregate (OF1) | 5.50 |
| 10. | potporučnik - poručnik korvete (OF1) | 5.30 |
| Podoficiri | | |
| 11. | zastavnik I klase (OR9) | 4.95 |
| 12. | zastavnik (OR8) | 4.55 |
| 13. | stariji vodnik I klase (OR7) | 3.75 |
| 14. | stariji vodnik (OR6) | 3.55 |
| 15. | vodnik I klase (OR5) | 3.50 |
| 16. | vodnik (OR4) | 3.45 |
| Vojnici po ugovoru | | |
| 17. | mlađi vodnik (OR3) | 5.95 |
| 18. | desetar (OR2) | 5.85 |
| 19. | razvodnik (OR1) | 5.75 |

Član 5

Osnovna zarada oficira, oficira po ugovoru, podoficira i podoficira po ugovoru prema položajnoj grupi izražava se u koeficijentima, i to:

|  |  |  |
| --- | --- | --- |
|  |  |  |
|  | Položajna grupa | Koeficijent |
| 1. | I položajna grupa | 8.00 |
| 2. | II položajna grupa | 7.55 |
| 3. | III položajna grupa | 5.20 |
| 4. | IV položajna grupa | 4.91 |
| 5. | V položajna grupa | 4.48 |
| 6. | VI položajna grupa | 4.05 |
| 7. | VII položajna grupa | 3.78 |
| 8. | VIII položajna grupa | 3.63 |
| 9. | IX položajna grupa | 3.50 |
| 10. | X položajna grupa | 3.35 |
| 11. | XI položajna grupa | 3.20 |
| 12. | XII položajna grupa | 3.11 |
| 13. | XIII položajna grupa | 2.96 |
| 14. | XIV položajna grupa | 2.88 |
| 15. | XV položajna grupa | 2.83 |
| 16. | XVI položajna grupa | 2.75 |
| 17. | XVII položajna grupa | 2.69 |
| 18. | XVIII položajna grupa | 2.65 |
| 19. | XIX položajna grupa | 2.59 |
| 20. | XX položajna grupa | 2.45 |

Član 6

Izuzetno od člana 5 ove uredbe, profesionalnom vojnom licu, u periodu od dana stupanja u službu u Vojsci, odnosno od dana proizvođenja ili prevođenja do dana postavljenja na formacijsko mjesto, osnovna zarada prema položajnoj grupi određuje se prema sljedećim položajnim grupama, i to za:

|  |  |  |
| --- | --- | --- |
|  |  |  |
| Čin | | Položajna grupa |
| 1. | pukovnik (OF5) | VIII položajna grupa |
| 2. | potpukovnik (OF4) | X položajna grupa |
| 3. | major (OF3) | XI položajna grupa |
| 4. | kapetan (OF2) | XIII položajna grupa |
| 5. | poručnik(OFI) i potporučnik (OF1) | XIV položajna grupa |
| 6. | stariji vodnik (OR6) | XVIII položajna grupa |
| 7. | vodnik I klase (OR5) i vodnik (OR4) | XX položajna grupa |

Član 7

Zavisno od kategorije vazduhoplova na kojem vrši letačku službu, kategorije osposobljenosti za vazduhoplov na kojem vrši letačku službu i letačkog zvanja, osnovna zarada profesionalnog vojnog lica prema dužnosti pilota izražava se u koeficijentima, i to:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  | Kategorija osposobljenosti pilota | | | | | | | | | |
|  | Koeficijent | | | | | | | | | |
|  | V kategorija | | IV kategorija | | III kategorija | | II kategorija | | I kategorija | |
| Kategorije vazduhoplova | Pilot | Pilot nastavnik i stariji nastavnik letenja | Pilot | Pilot nastavnik i stariji nastavnik letenja | Pilot | Pilot nastavnik i stariji nastavnik letenja | Pilot | Pilot nastavnik i stariji nastavnik letenja | Pilot | Pilot nastavnik i stariji nastavnik letenja |
| I - naoružani vojni vazduhoplovi | 8,35 | 8,55 | 8,50 | 8,75 | 8,65 | 8,95 | 8,85 | 9,15 | 9,05 | 9,35 |
| II - ostali vojni vazduhoplovi | 8,20 | 8,45 | 8,30 | 8,65 | 8,55 | 8,85 | 8,75 | 9,05 | 8,95 | 9,25 |

Član 8

Zavisno od vrste letačke specijalnosti, osnovna zarada profesionalnog vojnog lica prema dužnosti letača (člana posade) izražava se u koeficijentima, i to:

- letač - 3,00,

- letač nastavnik - 3,30.

Član 9

Osnovna zarada profesionalnog vojnog lica prema dužnosti člana ekipe za održavanje ili opsluživanje vojnog vazduhoplova izražava se u koeficijentima, i to:

|  |  |  |
| --- | --- | --- |
|  |  |  |
|  | Dužnost | Koeficijent |
| 1. | komandir čete za podršku avijacije i zamjenik komandira čete, komandir voda za vazduho-plovnotehničko održavanje u II stepenu održavanja, komandir voda za vazduhoplovnotehničko održavanje u I stepenu održavanja i komandir voda za obezbjeđenje letjenja | 3,00 |
| 2. | tehničar za održavanje vazduhoplova u II stepenu održavanja | 1,60 |
| 3. | tehničar za održavanje vazduhoplova u I stepenu održavanja | 1,30 |
| 4. | komandir voda veze u Četi za podršku avijacije, komandir odjeljenja za opsluživanje vazduhoplova, komandir odjeljenja pokretnih veza, komandir odjeljenja za vezu sa vazduhoplovima i komandir odjeljenja za snabdijevanje; tehničar za: vazduhoplovnotehnička sredstva, vazduhoplovne telekomunikacije i zemaljska radio-navigacijska sredstva, radiorelejne i telefonske veze, radio veze i zemaljska sredstva za vezu sa vazduhoplovima | 0,65 |

Član 10

Briše se. (Uredba o izmjenama i dopunama Uredbe o zaradama lica u službi u Vojsci Crne Gore, "Sl. list CG", br. 87/20)

2. Dodatak na osnovnu zaradu

Član 11

Profesionalnom vojnom licu pripada dodatak ako je na dužnosti:

- načelnika Generalštaba Vojske, zamjenika načelnika Generalštaba Vojske, generalnog direktora u Ministarstvu odbrane, načelnika u Generalštabu Vojske, odnosno Ministarstvu odbrane, glavnog inspektora, savjetnika načelnika Generalštaba Vojske, komandanta, zamjenika komandanta bataljona i komandira čete - u iznosu od 10% osnovne zarade, i

- zamjenika komandanta, komandira, zamjenika komandira čete, načelnika ili šefa, glavnog, odnosno prvog podoficira u jedinicama Vojske i instruktora u Centru za obuku - u iznosu od 8% osnovne zarade.

Član 12

Profesionalnom vojnom licu:

- vršiocu dužnosti, koji tu dužnost vrši pored dužnosti formacijskog mjesta na koje je postavljen pripada dodatak u iznosu od 15% od osnovne zarade,

- sekretaru Savjeta za odbranu i bezbjednost, predsjedniku, sekretaru i članovima vojno-disciplinske komisije i disciplinskom tužiocu pripada dodatak u iznosu od 15% od osnovne zarade koju ostvaruje na formacijskom mjestu na koje je postavljen,

- zamjeniku člana vojno-disciplinske komisije pripada dodatak u iznosu od 5% od osnovne zarade koju ostvaruje na formacijskom mjestu na koje je postavljen.

Profesionalnom vojnom licu, koje je pored dužnosti formacijskog mjesta na koje je postavljeno i vršilac dužnosti iz člana 11 ove uredbe, pripada i dodatak u iznosu od 10%, odnosno 8% od osnovne zarade zavisno od dužnosti za koju je određeno kao vršilac dužnosti.

Profesionalno vojno lice može ostvariti samo jedan za njega najpovoljniji dodatak iz člana 11 ove uredbe i stava 2 ovog člana.

Član 13

Profesionalnom vojnom licu pripada dodatak ako vrši specifičnu dužnost:

- na vojnom brodu, odnosno vojnom plovilu - dodatak za ukrcanje,

- ronioca - ronilački dodatak,

- pilota, letača (člana posade) - dodatak za probni let,

- pripadnika Pomorskog odreda ili vojnog policajca - dodatak za dužnosti u jedinici specijalne namjene,

- uništavanja neeksplodiranih ubojnih sredstava - dodatak za uništavanje neeksplodiranih ubojnih sredstava,

- na izdvojenom visinskom vojnom objektu - dodatak za rad na izdvojenom visinskom vojnom objektu,

- u jedinici Vojske koja je locirana na nadmorskoj visini iznad 700 metara - planinski dodatak,

- na formacijskom mjestu protiv-požarnog lica - protiv-požarni dodatak,

- zdravstvene zaštite i vojnog saniteta - medicinski dodatak,

- unutrašnje službe - dodatak za unutrašnju službu.

Pripadnik Pomorskog odreda može ostvariti dodatak za dužnosti u jedinici specijalne namjene, ronilački dodatak i dodatak za unutrašnju službu; vojni policajac može ostvariti dodatak za dužnosti u jedinici specijalne namjene i dodatak za unutrašnju službu, a ostala profesionalna vojna lica mogu ostvariti dodatak za unutrašnju službu i za njih najpovoljniji dodatak iz stava 1 al. 1, 3, 5, 6, 7, 8 i 9 ovog člana, u skladu sa čl. 14, 15, 16, 18, 19, 20, 21, 22, 22a i 23 ove uredbe.

Član 14

Profesionalnom vojnom licu - pomorcu, članu posade ukrcanom na vojnom brodu, odnosno vojnom plovilu zaključno sa jedinicom ranga čete, odnosno profesionalnom vojnom licu - pomorcu zaključno sa činom pukovnika - kapetana bojnog broda (OF5), koje je postavljeno na formacijsko mjesto u komandi Mornarice, Ministarstvu odbrane i Generalštabu Vojske i koje je položilo ispit za samostalno obavljanje funkcionalne dužnosti (SOFD), a koje, zbog potreba službe, ostvari najmanje 30 časova godišnje u vožnji vojnim brodom, odnosno vojnim plovilom pripada dodatak za ukrcanje u iznosu od 150% obračunske vrijednosti koeficijenta za zaposlene u javnom sektoru (u daljem tekstu: obračunska vrijednost koeficijenta).

Član 15

Ronilački dodatak pripada profesionalnom vojnom licu koje vrši dužnost ronioca, u zavisnosti od vrste ronilačke opreme, dubine i trajanja ronjenja, za svaki navršeni čas ronjenja u određenom iznosu od obračunske vrijednosti koeficijenta, i to:

|  |  |  |  |
| --- | --- | --- | --- |
|  |  |  |  |
|  | Dubina ronjenja u metrima | Sa autonomnim ronilačkim aparatom na komprimovani vazduh | Sa autonomnim ronilačkim aparatom na gasnu mješavinu |
| 1. | do 10 | 8% |  |
| 2. | preko 10 do 30 | 10% | 14% |
| 3. | preko 30 do 40 | 12% | 16% |
| 4. | preko 40 do 50 | 14% | 18% |
| 5. | preko 50 do 60 | 16% | 20% |
| 6. | preko 60 do 70 | 18% |  |
| 7. | preko 70 do 80 | 20% |  |

Izuzetno od stava 1 ovog člana, profesionalnom vojnom licu - roniocu koji roni sa autonomnim ronilačkim aparatom na kiseonik, za jedan čas ronjenja pripada ronilački dodatak u iznosu od 20% obračunske vrijednosti koeficijenta.

Član 16

Dodatak za probni let pripada profesionalnom vojnom licu - pilotu, odnosno letaču (članu posade), za svaki navršeni čas probnog letjenja, u skladu sa propisom kojim se uređuje vazduhoplovnotehnička služba, u iznosu od 5,5 % osnovne zarade.

Član 17

Briše se. (Uredba o izmjenama i dopunama Uredbe o zaradama lica u službi u Vojsci Crne Gore, "Sl. list CG", br. 48/18)

Član 18

Dodatak za dužnosti u jedinici specijalne namjene u određenom iznosu od obračunske vrijednosti koeficijenta, pripada:

- u Pomorskom odredu: pripadnicima 1. Tima (Voda), 2. Tima (Voda), 3. Tima (Voda) i 4. Tima (Voda) i Odjeljenja instruktora u Pomorskom odredu, komandiru i zamjeniku komandira Pomorskog odreda i prvom podoficiru Pomorskog odreda - 250%,

- ostalim pripadnicima Pomorskog odreda - 100%,

- pripadniku Čete vojne policije i referentu vojne policije u Generalštabu Vojske i jedinicama Vojske - 65%.

Član 19

Dodatak za uništavanje neeksplodiranih ubojnih sredstava pripada profesionalnom vojnom licu koje je postavljeno na formacijsko mjesto za poslove uništavanja neeksplodiranih ubojnih sredstava, kao i profesionalnom vojnom licu postavljenom u organizacionoj jedinici Vojske nadležnoj za poslove pronalaženja, uklanjanja i uništavanja neeksplodiranih ubojnih sredstava (EOD odjeljenje), u iznosu od 125% obračunske vrijednosti koeficijenta.

Član 20

Dodatak za rad na izdvojenom visinskom vojnom objektu pripada profesionalnom vojnom licu koje vrši dužnost na izdvojenom visinskom vojnom objektu, u iznosu od 100% obračunske vrijednosti koeficijenta.

Član 21

Planinski dodatak pripada profesionalnom vojnom licu postavljenom na formacijsko mjesto u jedinici Vojske koja je locirana na nadmorskoj visini iznad 700 metara, u iznosu od 50% obračunske vrijednosti koeficijenta.

Član 22

Protiv-požarni dodatak pripada profesionalnom vojnom licu koje je postavljeno na formacijsko mjesto protiv-požarnog lica, u iznosu od 50% obračunske vrijednosti koeficijenta.

Član 22a

Profesionalnom vojnom licu pripada medicinski dodatak u određenom iznosu od obračunske vrijednosti koeficijenta, i to:

- doktoru medicine subspecijalisti - 500%,

- doktoru medicine specijalisti - 450%,

- doktoru medicine - 350%,

- doktoru stomatologije - 250%,

- diplomiranom psihologu i specijalisti zdravstvene njege - VII1 nivo kvalifikacije obrazovanja - 150%,

- medicinskoj sestri - VI nivo kvalifikacije obrazovanja - 100%,

- zdravstvenom tehničaru, zubno-stomatološkom tehničaru, farmaceutskom tehničaru, ginekološko-akušerskoj sestri/tehničaru, laboratorijskom tehničaru i Rtg tehničaru - 75%.

Član 23

Profesionalnom vojnom licu za vrijeme vršenja unutrašnje službe, koje traje najmanje 24 časa, pripada dodatak za unutrašnju službu, u iznosu od:

- 18% obračunske vrijednosti koeficijenta - radnim danom,

- 24% obračunske vrijednosti koeficijenta - subotom i nedjeljom,

- 40% obračunske vrijednosti koeficijenta - u dane koji su zakonom određeni kao vjerski, državni i drugi praznici u Crnoj Gori.

Izuzetno od stava 1 ovog člana, rukovodiocu operativnog dežurnog tima Generalštaba Vojske, članu pripravnog medicinskog tima (doktor medicine, medicinski tehničar i vozač), dežurnom vozaču u Generalštabu Vojske, dežurnom "Help Desk-a", referentu za suzbijanje kriminaliteta i kriminalističkom tehničaru u Četi vojne policije, za vrijeme vršenja unutrašnje službe, pripada dodatak za unutrašnju službu u visini od:

- 10% obračunske vrijednosti koeficijenta - radnim danom,

- 15% obračunske vrijednosti koeficijenta - subotom i nedjeljom,

- 20% obračunske vrijednosti koeficijenta - u dane koji su zakonom određeni kao vjerski, državni i drugi praznici u Crnoj Gori.

Ukoliko vršenje unutrašnje službe iz stava 1 ovog člana počinje radnim danom, a završava subotom ili u dan koji je zakonom određen kao vjerski, državni i drugi praznik u Crnoj Gori, odnosno počinje nedjeljom ili u dan koji je zakonom određen kao vjerski, državni i drugi praznik u Crnoj Gori, a završava radnim danom, dodatak za unutrašnju službu se utvrđuje u iznosu koji je povoljniji za profesionalno vojno lice.

Dodatak za unutrašnju službu iz stava 2 ovog člana, za petak, odnosno ponedjeljak i za dane koji prethode ili slijede danu koji je zakonom određen kao vjerski, državni i drugi praznik u Crnoj Gori, utvrđuje se u iznosu koji je povoljniji za profesionalno vojno lice.

Za dane u kojima ostvaruje pravo na dodatak za unutrašnju službu, profesionalnom vojnom licu ne pripada uvećanje zarade za rad duži od punog radnog vremena, rad noću i rad u dane koji su zakonom određeni kao vjerski, državni i drugi praznici u Crnoj Gori.

III. ZARADA CIVILNOG LICA U SLUŽBI U VOJSCI

1. Osnovna zarada

Član 24

Zavisno od nivoa kvalifikacije obrazovanja, složenosti poslova, odgovornosti i drugih elemenata bitnih za vrednovanje određenog posla, osnovna zarada civilnog lica u službi u Vojsci utvrđuje se prema grupi radnih mjesta i broja bodova.

Ukoliko se civilna lica iz stava 1 ovog člana nalaze na dužnosti člana ekipe za održavanje ili opsluživanje vojnog vazduhoplova, osnovna zarada utvrđuje se i prema dužnosti.

Član 25

Osnovna zarada civilnog lica u službi u Vojsci prema grupi radnih mjesta izražava se u koeficijentima, i to:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |
| Redni broj | Broj bodova i koeficijenti | Grupe radnih mjesta | | | | | | | | | | |
| I | II | III | IV | V | VI | VII | VIII | IX | X | XI |
| 1. | bodovi | 938 | 879 | 820 | 761 | 702 | 643 | 584 | 525 | 466 | 407 | 348 |
| 943 | 884 | 825 | 766 | 707 | 648 | 589 | 530 | 471 | 412 | 353 |
| koeficijenti | 8.78 | 7.99 | 7.11 | 6.32 | 5.66 | 4.83 | 4.42 | 3.99 | 3.68 | 3.27 | 2.92 |
| 2. | bodovi | 944 | 885 | 826 | 767 | 708 | 649 | 590 | 531 | 472 | 413 | 354 |
| 950 | 891 | 832 | 773 | 714 | 655 | 596 | 537 | 478 | 419 | 360 |
| koeficijenti | 8.81 | 8.08 | 7.18 | 6.40 | 5.72 | 4.91 | 4.46 | 4.05 | 3.73 | 3.30 | 2.95 |
| 3. | bodovi | 951 | 892 | 833 | 774 | 715 | 656 | 597 | 538 | 479 | 420 | 361 |
| 957 | 898 | 839 | 780 | 721 | 662 | 603 | 544 | 485 | 426 | 367 |
| koeficijenti | 8.89 | 8.13 | 7.22 | 6.47 | 5.73 | 4.96 | 4.51 | 4.09 | 3.77 | 3.38 | 3.00 |
| 4. | bodovi | 958 | 899 | 840 | 781 | 722 | 663 | 604 | 545 | 486 | 427 | 368 |
| 964 | 905 | 846 | 787 | 728 | 669 | 610 | 551 | 492 | 433 | 374 |
| koeficijenti | 8.95 | 8.23 | 7.27 | 6.55 | 5.76 | 5.01 | 4.56 | 4.13 | 3.78 | 3.41 | 3.03 |
| 5. | bodovi | 965 | 906 | 847 | 788 | 729 | 670 | 611 | 552 | 493 | 434 | 375 |
| 971 | 912 | 853 | 794 | 735 | 676 | 617 | 558 | 499 | 440 | 381 |
| koeficijenti | 9.03 | 8.28 | 7.32 | 6.61 | 5.79 | 5.08 | 4.61 | 4.19 | 3.83 | 3.43 | 3.06 |
| 6. | bodovi | 972 | 913 | 854 | 795 | 736 | 677 | 618 | 559 | 500 | 441 | 382 |
| 978 | 919 | 860 | 801 | 742 | 683 | 624 | 565 | 506 | 447 | 388 |
| koeficijenti | 9.08 | 8.35 | 7.39 | 6.66 | 5.84 | 5.12 | 4.65 | 4.22 | 3.86 | 3.49 | 3.11 |
| 7. | bodovi | 979 | 920 | 861 | 802 | 743 | 684 | 625 | 566 | 507 | 448 | 389 |
| 985 | 926 | 867 | 808 | 749 | 690 | 631 | 572 | 513 | 454 | 395 |
| koeficijenti | 9.15 | 8.42 | 7.44 | 6.75 | 5.89 | 5.18 | 4.68 | 4.29 | 3.89 | 3.54 | 3.14 |
| 8. | bodovi | 986 | 927 | 868 | 809 | 750 | 691 | 632 | 573 | 514 | 455 | 396 |
| 992 | 933 | 874 | 815 | 756 | 697 | 638 | 579 | 520 | 461 | 402 |
| koeficijenti | 9.20 | 8.50 | 7.50 | 6.80 | 5.90 | 5.25 | 4.75 | 4.35 | 3.90 | 3.59 | 3.17 |
| 9. | bodovi | 993 | 934 | 875 | 816 | 757 | 698 | 639 | 580 | 521 | 462 | 403 |
| 1000 | 937 | 878 | 819 | 760 | 701 | 642 | 583 | 524 | 465 | 406 |
| koeficijenti | 9.27 | 8.57 | 7.55 | 6.90 | 5.93 | 5.29 | 4.78 | 4.39 | 3.96 | 3.62 | 3.22 |

Član 26

Osnovna zarada civilnog lica u službi u Vojsci prema dužnosti člana ekipe za održavanje ili opsluživanje vojnog vazduhoplova izražava se u koeficijentima, i to:

|  |  |  |
| --- | --- | --- |
|  |  |  |
|  | Dužnost | Koeficijent |
| 1. | tehničar za održavanje vazduhoplova u II stepenu održavanja | 1,60 |
| 2. | tehničar za održavanje vazduhoplova u I stepenu održavanja | 1,30 |
| 3. | tehničar za: vazduhoplovno tehnička sredstva, vazduhoplovne telekomunikacije i zemaljska radio-navigacijska sredstva, radiorelejne i telefonske veze, radio veze i zemaljska sredstva za vezu sa vazduhoplovima | 0,65 |

2. Dodatak na osnovnu zaradu

Član 27

Civilnom licu u službi u Vojsci pripada dodatak na osnovnu zaradu ako je na dužnosti načelnika ili šefa ili instruktora u Centru za obuku, ako je postavljeno ili raspoređeno na radnom mjestu uništavanja neeksplodiranih ubojnih sredstava ili na izdvojenom visinskom vojnom objektu ili u jedinici Vojske koja je locirana na nadmorskoj visini iznad 700 metara ili na radnom mjestu protiv-požarnog lica, u iznosu utvrđenom za profesionalna vojna lica iz člana 11 i člana 13 stav 1 al. 5, 6, 7 i 8 ove uredbe.

Pored dodataka na osnovnu zaradu iz stava 1 ovog člana, civilnom licu u službi u Vojsci pripada medicinski dodatak u određenom iznosu od obračunske vrijednosti koeficijenta, i to:

- doktoru medicine subspecijalisti - 350%,

- doktoru medicine specijalisti - 300%,

- doktoru medicine - 250%,

- doktoru stomatologije - 175%,

- diplomiranom psihologu i specijalisti zdravstvene njege - VII1 nivo kvalifikacije obrazovanja - 100%,

- medicinskoj sestri - VI nivo kvalifikacije obrazovanja - 75%,

- zdravstvenom tehničaru, zubno-stomatološkom tehničaru, farmaceutskom tehničaru, ginekološko-akušerskoj sestri/tehničaru, laboratorijskom tehničaru i Rtg tehničaru - 50%.

IV. NAČIN UTVRĐIVANJA OSNOVNE ZARADE

Član 28

Osnovna zarada profesionalnog vojnog lica utvrđuje se množenjem zbira koeficijenata po činu i položajnoj grupi sa obračunskom vrijednošću koeficijenta.

Osnovna zarada profesionalnog vojnog lica - pilota, letača i člana ekipe za održavanje ili opsluživanje vojnog vazduhoplova utvrđuje se množenjem zbira koeficijenata po činu, položajnoj grupi i dužnosti sa obračunskom vrijednošću koeficijenata.

Osnovna zarada civilnog lica u službi u Vojsci utvrđuje se množenjem koeficijenata po grupi radnih mjesta i broja bodova sa obračunskom vrijednošću koeficijenata.

Osnovna zarada civilnog lica u službi u Vojsci - člana ekipe za održavanje ili opsluživanje vojnog vazduhoplova utvrđuje se množenjem zbira koeficijenata po grupi radnih mjesta i broja bodova i dužnosti sa obračunskom vrijednošću koeficijenata.

Član 29

Odredbe ove uredbe koje se odnose na oficira, podoficira i vojnika po ugovoru primjenjuju se i na rezervnog oficira, rezervnog podoficira i rezervnog vojnika istog čina na istoj dužnosti, za vrijeme dok se nalaze u službi u Vojsci.

V. ZAVRŠNE ODREDBE

Član 30

Danom stupanja na snagu ove uredbe prestaje da važi Uredba o bližim uslovima, načinu ostvarivanja i visini zarade i drugih primanja lica u službi u Vojsci Crne Gore ("Službeni list CG", broj 28/15) i odredbe Uredbe o bližim uslovima, načinu ostvarivanja i visini naknada troškova i drugih primanja lica u službi u Vojsci Crne Gore ("Službeni list CG", broj 26/15) koje se odnose na naknadu za dežurstvo.

Član 31

Ova uredba stupa na snagu osmog dana od dana objavljivanja u "Službenom listu Crne Gore", a primjenjivaće se od 1. septembra 2020. godine.